Током сезоне фестивала у периоду од децембра 2005. и јануара 2006. године, Кол је учествовала у серији концерата под називом -{"Tour de Force"}- који су одржани у Ираку и широм Блиског истока, како би подржали Аустралијске одбрамбене снаге које су учествовале у војној операцији „Катализатор”. Након што се вратила у Аустралију, Беки је добила неколико писама обожаваоца који су се противили њеним наступима за војску и изјавили да је више неће слушати. У мају 2006. године Беки је објавила сингл под називом -{"Poster Girl (Wrong Side of the World)"}- у знак подршке аустралијској војсци, али не како би подржала рату у Ираку. Истог месеца поново је објавила албум -{"Feel This Free"}- са бонус песмама за Ворнер брос рекордс. У јануару 2007. године на 35. доделама Кантри музичких наград Аустралија, Беки је освојила три „Златне гитаре” за „Најбољу музичарку године”, „Најбољи сингл године” и „Најбољу песму године”, за песму -{"Poster Girl (Wrong Side of the World)"}-. Дана 17. марта 2007. године појавила се у "РоКвизу", где је извела песму -{"Rockabilly Fever"}- и дует са певачем Дизелом -{"A Good Year for the Roses"}-.